CELEX: 62012CN0183
Language: da
Date: 2012-04-18 00:00:00
Title: Sag C-183/12 P: Appel iværksat den 18. april 2012 af Chafiq Ayadi til prøvelse af kendelse afsagt af Retten (Anden Afdeling) den 31. januar 2012 i sag T-527/09, Chafiq Ayadi mod Europa-Kommissionen

30.6.2012   
            
            
               DA
            
            
               Den Europæiske Unions Tidende
            
            
               C 194/12
            
         Appel iværksat den 18. april 2012 af Chafiq Ayadi til prøvelse af kendelse afsagt af Retten (Anden Afdeling) den 31. januar 2012 i sag T-527/09, Chafiq Ayadi mod Europa-Kommissionen
   (Sag C-183/12 P)
   2012/C 194/19
   Processprog: engelsk
   
      Parter
   
   
      Appellant: Chafiq Ayadi (ved solicitor H.A.S. Miller)
   
      De andre parter i appelsagen: Europa-Kommissionen og Rådet for Den Europæiske Union
   
      Appellanten har nedlagt følgende påstande
   
   
               —
            
            
               Rettens kendelse af 31. januar 2012 ophæves.
            
         
               —
            
            
               Det fastslås, at annullationssøgsmålet ikke er uden genstand.
            
         
               —
            
            
               Sagen hjemvises til Retten med henblik på dennes afgørelse af annullationspåstanden.
            
         
               —
            
            
               Kommissionen betaler appelsagens omkostninger og omkostningerne ved at forsvare Kommissionens påstand om, at annullationssøgsmålet for Retten var uden genstand.
            
         
      Anbringender og væsentligste argumenter
   
   Appellanten har gjort følgende to anbringender gældende:
   
               A.
            
            
               Retten har begået en fejl, da den undlod:
               
                           a)
                        
                        
                           at høre generaladvokaten og/eller
                        
                     
                           b)
                        
                        
                           at opfordre appellanten til at fremsætte bemærkninger til, om der skulle indledes mundtlig forhandling og/eller
                        
                     
                           c)
                        
                        
                           at indlede mundtlig forhandling vedrørende spørgsmålet om, hvorvidt annullationspåstanden var uden genstand.
                        
                     
         
               B.
            
            
               Retten har begået en fejl ved at fastslå, at annullationssøgsmålet ikke kunne medføre en materiel fordel for appellanten.